הא בהא תליא

הָא בְּהָא תַּלְיָא הוא ביטוי בשפה הארמית, המובא בתלמוד, ופירושו: הדברים תלויים זה בזה, שני הדברים כרוכים זה בזה.

נעזרים בביטוי, בדרך כלל, כדי להסביר את הקשר בין שני טיעונים (או שתי הגדרות) הנובעים זה מזה.

המקור התלמודי
 האמוראים דנים כאן בהלכות ברית מילה החלה בשבת. מובאות כאן שתי גישות לגבי מועד המילה, במקרה שהיום השמיני חל בשבת, ולגבי תאריך המילה של התינוק עצמו. הם מגיעים למסקנה, שאין הגישה האחת סותרת את השנייה, אלא נובעת ממנה – הא בהא תליא!

מקום נוסף בתלמוד שנעזר בביטוי נמצא בדיון במסכת נזיר.

שימושים בעברית המודרנית
 דוד בן-גוריון, "המחנה העברי בהתנדבו לעבודת־הצבא מתנדב באותה שעה לעבודת התחיה בארצנו. עם יצירת המחנה העברי הלוחם ייווצר גם מחנה עברי עובד. הא בהא תליא".
 י.ל. פרץ, "הא בהא תליא – עונה זליג – אהבה ויופי חד הוא"י.ל. פרץ, "ונוס ושולמית", פרויקט בן יהודה
 "מעשים היטלריסטים גוררים תעמולה אנטישמית, והא בהא תליא", כותב "קול העם" בשנת 1960.קול העם, 6 במרץ 1960
 חגי סגל כותב במאמר משנת 1992: "מכאן תבין שמשמעת והרתעה הן כמעט שתי מלים נרדפות. הא בהא תליא".

קישורים חיצוניים
 "הא בהא תליא", מטח
"הא בהא תליא", אוצר עברית


הערות שוליים

קטגוריה:מילים וביטויים בארמית
קטגוריה:ניבים וביטויים חז"ליים